Document ID: 31994L0049

ΟΔΗΓΙΑ 94/49/ΕΚ ΤΗΣ ΕΠΙΤΡΟΠΗΣ της 11ης Νοεμβρίου 1994 για την ενημέρωση των καταλόγων των φορέων που καλύπτει η οδηγία 91/296/ΕΟΚ του Συμβουλίου σχετικά με τη διαμετακόμιση φυσικού αερίου μέσω των μεγάλων δικτύων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/296/ΕΟΚ του Συμβουλίου της 31ης Μαΐου 1991 σχετικά με τη διαμετακόμιση φυσικού αερίου μέσω των μεγάλων δικτύων (1), και ιδίως το άρθρο 2 παράγραφος 2,
Εκτιμώντας:
ότι τα δίκτυα αεριαγωγών υψηλής πίεσης και οι φορείς υπεύθυνοι γι' αυτά στα κράτη μέλη που καλύπτονται από την οδηγία 91/296/ΕΟΚ απαριθμούνται στο παράρτημα της εν λόγω οδηγίας-
ότι ο κατάλογος πρόκειται να ενημερώνεται από την Επιτροπή μετά από διαβουλεύσεις με τα οικεία κράτη μέλη, όταν τούτο κρίνεται απαραίτητο στο πλαίσιο των στόχων της οδηγίας 91/296/ΕΟΚ και λαμβάνοντας, ιδίως, υπόψη το άρθρο 2 παράγραφος 1 στοιχείο α)-
ότι η εξέλιξη των βιομηχανιών αερίου στη Γερμανία, ιδίως ενόψει της γερμανικής ενοποίησης, και στην Ιταλία απαιτεί την ενημέρωση του καταλόγου-
Μετά από διαβουλεύσεις με τα ενδιαφερόμενα κράτη μέλη,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα της οδηγίας 91/296/ΕΟΚ αντικαθίσταται από το παράρτημα της παρούσας οδηγίας.
Άρθρο 2
Τα κράτη μέλη θέτουν σε εφαρμογή τους απαραίτητους νόμους, κανονισμούς και διοικητικές διατάξεις για να συμμορφωθούν με την παρούσα οδηγία πριν από τις 31 Δεκεμβρίου 1994. Ενημερώνουν αμέσως την Επιτροπή σχετικά.
Τα μέτρα αυτά που λαμβάνουν τα κράτη μέλη περιέχουν αναφορά στην εν λόγω οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι μέθοδοι για την πραγματοποίηση παρόμοιας αναφοράς καθορίζονται από τα κράτη μέλη.
Άρθρο 3
Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 11 Νοεμβρίου 1994.

Labels: 8
14